Полифем
Полифем ( – „този, който говори много“) в древногръцката митология е най-известният от циклопите, син на Посейдон и нимфата Туза.

Исполин с едно око по средата на челото си, който обитавал със стадото си от овце планинска пещера. Влюбил се в красивата нереида Галатея и от ревност убил нейния любим - Ацис/Акид. Според Омир, Полифем затворил в пещерата, в която живеел със стадото си, Одисей и неговите спътници, от които нагълтал шестима. След като Одисей го напил с вино, той и спътниците му ослепили циклопа с железен прът и избягали от пещерата, като се завързали под коремите на овцете и по този начин Полифем не успял да ги открие. Въпреки слепотата си, той едва не потопил кораба на Одисей, като метнал по него отломена от планината скала.

 Един от аргонавтите, съпруг на сестрата на Херкулес, също се казва Полифем. Участва в похода на аргонавтите и заедно с Херкулес търси отвлечения от нимфите и изоставен от аргонавтите Хилас. Загива в Мала Азия в битката с халибите.

Древногръцки митични създания
Древногръцки герои